من شرور انفسنا ومن سيئات اعمالنا. انه من يهده الله فلا مضل له. ومن يضلل فلن تجد له هاديا مرشدا. يا ايها الذين امنوا اتقوا الله حق تقاته. ولا تموتن الا وانتم مسلمون
يا ايها الناس اتقوا ربكم الذي خلقكم من نفس واحدة. وخلق منها زوجها وبث منهما رجالا كثيرا ونساء. واتقوا الله الذي تساءلون به والارحام فالله كان عليكم رقيبا. يا ايها الذين امنوا اتقوا الله. اتقوا الله وقولوا قولا سديدا
اذا يصلح لكم اعمالكم ويغفر لكم ذنوبكم. ومن يطع الله ورسوله فقط الذي فاز فوزا عظيما. اللهم صل على الحبيب محمد. اللهم صل على الحبيب محمد. وعلى ازواجه امهات المؤمنين
وعلى ذريتي وال بيته انك حميد مجيد. اما بعد اخواني واحبابي في الله بنفس الاحساس الذي يتلقاه واحد بيغرق في وسط البحر ولقى طوق نجاة نازل له بنفس الاحساس. اللي بيتلقاه انسان تايه في صحراء من
صحاري ولقى حد جاي يغيثه وينقذه بنتلقى حديث رسول الله صلى الله عليه وسلم عن ليلة نصف من شعبان حينما قال حبيب الله محمد عليه الصلاة والسلام. اذا كان ليلة النصف من شعبان اللي هي بكرة بالليل بازن الله
بالليل بازن الله. ليلة الاحد يعني اذا كان ليلة النصف من شعبان اطلع الله الى اهل الارض فيغفر لاهل الارض جميعا. الله اكبر. فيغفر لاهل الارض جميعا. الكلمة ديت ما تصيبش قلبك بالفرح. الكلمة دي
ما تملاش قلبك بالامل. هو ربنا امبارح وانا مسافر على الطريق قاعد ابص للعربيات اللي مسافرة والميكروباصات اللي مسافرة. باقول يا رب قصدك يا امه كلنا كم واحد فينا بيعصيك؟ كم واحد فينا بيرتكب كبائر وموبقات؟ كم واحد فينا احرقته ذنوبه
توبوا كم واحد فينا حياته امتلأت هموم وبلاء؟ بسبب زنوبه. هو انت يا رب رحمتك لدرجة ان كل دول ممكن في ليلة واحدة ان الدنيا كلها ممكن تغفر لها في ليلة واحدة فيغفر لاهل الارض جميعا الا اوعى تكون
الاتنين دول اوعى تتحرم من المغفرة السنوية. في ليلة النصف من شعبان بانك تبقى واحد من الاتنين دول. والعياذ بالله الا شريك او مشاحن مشرك والعياذ بالله في قلبه غير الله. في قلبه عبودية لغير الله
او بيسجد لحد غير الله او في قلبه حب او تعظيم او خوف او رجاء مما لا يصرف الا لله بيصرفه الله او مشاحن مشاحن دا زي ما بتشحن المحمول بتاعك. يفضل يملى شحن يملى يملى يملى خلاص هيحصل له حاجة. اتملى
واحد قاعد يشحن قلبه بالبغض للناس. قاعد يشحن قلبه بالحسد. قعد يشحن قلبه ضد مراته. او ضد جاره. او ضد في الله او ضد قريبه او ضد زميله في الشغل او ضد قرينه في المجال اللي هو شغال فيه او ضد زميله في
قعد يملى وما بيفضيش. ما فيش لغة حوار يفضي. ما فيش وقفة مع ربنا في عبادة يصفي قلبه قاعد يملى يملى يملى لحد ما بقى مشحون ضد واحد معين والعياذ بالله. قلبه مشحون بالعداوة والبغضاء ضد واحد معين. الاتنين دول
ربنا ما بيغفر لهمش لا في المغفرة السنوية ليلة النصف من شعبان ولا في المغفرة الاسبوعية يوم الاتنين والخميس والعياذ بالله نسأل الله ان يغفر لنا ليلة النصف من شعبان يا جماعة. الحديس ده بيفهمك خطورة الليلة دي ايه؟ والحديث ثابت عن رسول الله صلى الله عليه وسلم
الشيخ الالباني رحمه الله الحديس ده بيفهمك خطورة المسألة ايه؟ ان ليلة النصف من شعبان دي ليلة اغاثة ليلة اغاثة لمن اثقلته الذنوب للي قاعد مرعوب. يا رب صحيفته اترفع لك في شعبان ازاي؟ بكل الزنوب اللي فيها دي. يا رب انا
تلتمية خمسة وستين يوم بعصيك. تلتمية خمسة وستين يوم بنظر لحرام. تلتمية خمسة وستين يوم. ارتكبت فيهم كبائر صلاة الفجر ضيعت صلوات. نصرت الحرام وسمعت حرام وممكن اكلت حرام. ممكن عقيت رحم. ممكن عملت زنوب
هو ربنا ممكن يغفر لك في ليلة ليلة اغاثة يا جماعة. احد اخواني شاف رؤيا فبيقول لي شفت ان هذا يعني اخويا ده بيتكلم كتير في الاسماء الحسنى ومعرفة الله. فبيقول لقيت واحد في الرؤية بيقول لي بيقول لي انت احتسبت كل كلمة قلتها
عن ربنا قبل كده. احتسبتها لساعة لقاء الله. بيقول انا حسيت ان هو بيسألني عن حسناتي. عن ارجى حاجة عملتها في حياتي حسيت ان السؤال صعب. قلت ازا كان ده السؤال على الحسنات. اومال السؤال على السيئات. اومال السؤال على الذنوب. ولو يا ريت كان السؤال على الزنوب بس
ده انت هتسأل عن حاجات كتير اوي. اول ما هتدخل القبر هتتسأل اربع اسئلة. من ربك؟ ما دينك؟ من نبيك؟ ما علمك؟ جبت دينك منين ؟ كنت بتسمع لمين عشان تعرف الحلال من الحرام؟ اول ما هتقف بين ايدين ربنا هتتسأل اربع اسئلة تانيين عن عمرك فيما افنيته عن شبابك فيما
فابليت عن ما لك من اين اكتسبته وفيما انفقه؟ وفيما انفقت؟ عن علمك ماذا عملت به؟ كل اية عرفتها ما طبقتهاش ليه؟ كل حديس سمعته ما طبقتوش ليه؟ هتتسأل هل كنت تدعوني؟ هتتسأل على نعم ربنا عليك وسوف تسألون ليلة اغاثة
ان في ليلة ربنا ممكن يغفر لك كل ذنوبك. ما فيش اغاثة بعد كده. ما فيش حاجة مبهدلانا في حياتنا قد ذنوبنا. ما فيش حاجة مبتلي بسببها قد زنوبنا. ما فيش حاجة مفتقرين بسببها. قد زنوبنا للاستغاثة. ليلة النصف من شعبان
ليلة مصالحة ليلة مصالحة ازاي يا جماعة؟ يا اخواننا الدنيا والعياذ بالله اتملت حسد كما يقول النبي صلى الله عليه وسلم اكثر ايدخل امتي القبر والعياذ بالله اكثر ما يدخل امة القبر العين بعد قضاء الله وقدره. كل حاجة بقضاء الله وقدره. اكتر
سبب للموت الحسد العين على على الفيسبوست كده امبارح كتير من الناس ما خدوش بالهم منه. واحدة بتقول قصة جارتها وهي بتتألم بتقول بنت عندها اربعة وعشرين سنة حملت وراحت وولدت ولد بتقول انا سامعاها وهي طالعة
مع مامتها على السلم بعد الولادة. وفرحانين وطالعين بالولد. وسماعاها بتضحك. بتقول طلعم هيا سمعت صوت صراخ صوت فيه ايه والدتها طلعت تبكي بتقول سمعتوه بعدين يقولوا اتشاهدي اتشاهدي اتشاهدي بعد كده شوية
لقيت والدتها هي اللي بتصرخ وقاعدة تندب بنتها. بنتها ماتت. طالعة بتضحك. والدة ولد وراجعة بتضحك. انا سمعت القصة كده زوجتي بقى هتبكي بقى من القصة تقول سبحان الله. قلت لها يا بنتي ده عين. ده حد يعني اصابها بعين وهي لم تحترس من الحسد بالافكار. ولم
فارس من الحسد بالتحصن. قلت لها اكثر ما يدخل امتي القبر العين. كما قال النبي صلى الله عليه وسلم. الحسد انتشر يا جماعة انتشر بقى كل تلات دقايق حالة طلاق. بقينا اعلى دولة في العالم في الطلاق. اقل سبب واتفه سبب. خلاص ده من ناحية وده من ناحية
اول سنة في الزواج نسبة الطلاق فيها اربعة وتلاتين في المية. تاني سنة واحد وعشرين في المية. يعني في اول سنتين اللي بيسموهم شهر عسل وانتم لسة عرايس جداد اكتر من خمسين في المية من الجوازات بتطلق على اتفه الاسباب. بل بلا اسباب. بلا اسباب. بيحصل
الطلاق انتشر. يعني الحسد انتشر. عقوق الوالدين انتشر. حد واحدة بتتصل على برنامج في الفضائيات. انا مش عارفة انا مزنبة تجاه والدتي ولا لأ. جت تعيش معي انا وزوجي واولادي. وكنت متضايقة منها. وعلى طول تطلب مني تطلب مني طلبات. وبقت ست كبيرة
جدا ومش واعية ومرة طلبت مني قعدت تنادي علي مش قادرة استحملها. مش قادرة استحمل كتر النداء عليها. والدتها كبرت وعقليتها ما عادتش مركزة. فاحيانا اللي بيكبروا قوي في السن وبيوصلوا ارذل للعمر. يقعدوا ينادوا ينادوا زي ما بنشوف في بيوت كتير. ناس
نسأل الله المعافاة. بتقول قمت جايبة ماية سخنة وقمت كاتباها عليها. بتقول امي ماتت بعدها. هو انا كده اللي موتها! هو انا كده علي عقوق والدين تخيلوا يا اخواني في الله بس هو سلف ودين انتشر انتشر النصب والتخوين يا جماعة كفاية كفاية بقى جربنا كل حاجة
حاجة. جربنا العناد مع بعض. جربنا الخصام مع بعض. جربنا الحسد في بعض. جربنا تخوين بعض. جربنا الوحوش في الدنيا ما خدناش حاجة. عايزين نتصالح مع بعض بقى. عايزين انا لو سألت اي حد في المسجد ده ولا في اي مسجد اللي اتنصب عليه
مرة يرفع ايده. اي حد منكم اتنصب عليه مرة يرفع ايده. كل المسجد هيرفع ايده. لو انا جيت قمت قايل طب آآ يعني بدون ما اقصد اي حد منكم اخواني طب ازا كان كل دول اتنصب عليهم امال هو مين اللي نصب ازا كان كل دول اتضحك عليهم اومال مين اللي دحك؟ ازا كان كل دول اتخدعوا اومال هو مين
اللي خدع. ازا كان كل دول اتاكل ورسهم. امال هو مين اللي كل الورس؟ احنا كلنا يا جماعة للاسف الشديد الا من رحم الله. بقينا بناكل في بعض التراحم اللي الرسول عليه الصلاة والسلام علمه لنا وقال لنا عليه. عشان كده جاية ليلة بتقول لك اتصالح بقى كفاية بقى. كفاية ما خدناش حاجة من عناد
ما خدتش حاجة من عنادك لزوجتك؟ ما خدتيش حاجة من عنادك لزوجك. ما خدتش حاجة من انك انت طالع قدام جيرانك ما بتلقيش السلام. ما خدتش حاجة من انك انت ما انتش شهم وخدوم لكل اصحابك. ما وفرتش وقت ولا كسبت مصلحة ولا ريحت نفسيتك. ما خدتش حاجة. من انك انت
ما بتتصلش بقرايبك وما بتزورهمش على طول. ما خدناش حاجة. ما خدناش حاجة من قفل البيبان على نفسنا. ما خدناش حاجة من آآ صباح الخير يا جاري انت حالك وانا في حالي. ما خدناش حاجة من الاقارب عقارب. ما خدناش اي حاجة من كل ده. الرسول عليه الصلاة والسلام يقول لا يدخل الجنة قاطع
لا يدخل الجنة قاطع. حديس مرعب. صل وصم واقطع رحمك. تعرف تدخل الجنة؟ من غير ما تبقى وصل لما امر الله به ان يوصل ليلة اغاثة. للي ذنوبه اثقلته. ليلة مصالحات. للي تعب بقى. تعب من جري الوحوش اللي احنا بنجريه في الدنيا دي
ليلة تصافي للامة تاني بينها وبين بعض. تاني ليلة طوق نجاة للي عايش تايه. في المتاهة اللي احنا بقينا فيها. الناس الناس بقت مش قادرة تيجي تكلم الناس في الدين. الناس تراهم ينظرون اليك وهم لا يبصرون. بيبصم بس
من كتر المشاكل اللي جوة دماغهم. والطاحونة اللي هم عايشين فيها. والاحداس المتسارعة حوالينا. والمشاكل اللي هم خايفين منها مش قادرين يركزوا في الناس بقت تايهة ليلة طوق نجاة من المتاهة اللي احنا فيها. ما اصل ربنا بيقول لك صلي. بيقول لك اعبدني. بيقول لك قم الليل. والناس غافلة. الناس
غفلة الناس غافلة. فربنا بيقول لك ايه ؟ طب تعال بقى انت عليك ملايين السيئات؟ تعال اما اديك ملايين الحسنات في ليلة واحدة وخلي دي تعال بقى تعال في شعبان ورمضان بقى. تعال اما اديك ليلة بقرن من الزمان. ليلة القدر. تعال. تعال اما افتح
عليك اعظم مما تتخيل. تعال اما اوريك كرمي. تعال اما افتح لك ابواب رحمتي وابواب السماوات. عشان اللي تايه يبدأ ينتبه المرة دي مش الحسنة بعشر اضعافها. المرة دي مش اضرب في عشرة. المرة دي خزاين السماوات والارض بتتفتح
للي بيقبل على الله سبحانه وتعالى ليلة لها اللي بعدها. عشان كده النبي عليه الصلاة والسلام يقول اذا كان ليلة النصف من شعبان قال رسول الله صلى الله عليه وسلم صلى الله عليه وسلم اذا كان ليلة النصف من شعبان
طلع الله الى اهل الارض. اطلع ده لما القاضي يقول الحكم بعد الاطلاع. اطلع ده الاطلاع هو رؤية الاشياء الخفية والدقائق التي تتوه عن نظر الكثيرين. الاطلاع ده يقول لك ايه؟ بعد الاطلاع على اوراق القضية. قررت
المحكمة يعني ايه الاطلاع؟ يعني القاضي بص للخفايا بتاعة القضية. بص للاسرار. بص للنقط اللي ما حدش واخد باله منها. وفي الاخر الحكم فالحكم بعد الاطلاع. فربنا لما هيطلع على قلبك ليلة النصف من شعبان. ربنا لما هيطلع على صدرك. ربنا لما هيطلع على
جواك ناحيته ويطلع على اللي جواك تجاه المسلمين وتجاه الناس. ربنا يغفر لك. ربنا هيفتح عليك. ربنا يحكم لك بايه ؟ ربنا هيديك ايه ؟ ولا فيه جوانا حاجات وحشة ممكن تمنع مغفرة ربنا والعياذ بالله
مهم قوي يا جماعة عشان كده ليلة النصف من شعبان الواحد بيعتبرها مدرسة. مدرسة لسيول الغفران على جبال قاعدين نعصي نعصي نعصي. وتيجي المغفرة تنهمر في ليلة. عشان هو قال لك ليلة النصف من شعبان دي حكمتها ايه
ليلة النص من شعبان مدرسة. اول حاجة مدرسة في معرفة الله. مدرسة في انك انت تعرف ربنا كريم قد ايه. ربنا الرحيم قد ايه اما تستصعبش بعد كده ان اي مشكلة عندك ربنا يقدر يحلها لك. ان اي زنب عندك ربنا يقدر يغفره لك. والله يا اخواني بافكر في الحديس ده
فبقول فيغفر لاهل الارض جميعا. يا اخي هو هو احنا بنصعب الدنيا على الناس ليه؟ فيغفر لاهل الارض جميعا احيانا بعض الدعاة ممكن يخوف الناس من ربنا عشان يقودهم الى الله. لدرجة ان المعنى ده ممكن يتوه منه
رغم انه اخطر معنى في حياتنا ان ربنا كريم اوي. ربنا رحيم اوي وانت قاعد قدام الوقت رحمة ربنا مالية جسمك. انت قلبك في المية الف نبضة اللي بينبضوا كل يوم بيضخ اربع سبعات لتر دم. سبع تلاف سبعمية سبعة وسبعين لتر دم. بيدخل منهم في كليتك لوحدك. اللي ما تجيش
مش قد نص كفة ايدك بيدخل منهم الف وسبعميت متر دم. الالف وسبعمية بيتفلتروا بتخرج الكلى منهم الف وسبعميت نقطة نقطة بول الف وسبعميت نقطة من الف وسبعميت لتر يرجعوا للجسم تاني. بتصفي دمك تلتمية او تلتمية وستين مرة
يوميا وانت قاعد قدامي كل خلية من الالف مليار خلية اللي في جسمك فيها نواة. النواة دي بتصنع عشر تلاف نوع بروتين نواة حجة ما تتشافش النوية بتاعتها بتصنع عشر تلاف نوع بروتين. عمرك شفت
في اي مكان في العالم بتصنع عشر تلاف منتج. عشر تلاف اختراع. والنوافل قادر على انتاج ميت الف نوع بروتين. لو الانسان احتاج. انت قاعد دلوقتي جسمك كله اكسجين وكله كربون. العلماء قالوا هو الانسان ازاي ما بيولعش
هو المفروض اكسجين وكربون البني ادم يولع وهو قاعد! العلماء قالوا انك انت جسمك بيطلع حرارة كل نص ساعة تكفي انك تحط اتنين ونص كيلو لبن على النار ويغلوا. كل نص ساعة قالوا هو البني ادم ما ما بيتحرقش ازاي ؟ قالوا لولا العرق لولا
لولا لطف ربنا بك. ورحمة ربنا في كل زرة في جسمك. كان البني ادم عاش مولع تعريف المرض في الطب يقول لك هو الاحساس بالعضو. انا عندي خمسميت عضلة في جسمي. اول ما حسيت بعضة في شد عضلي اسمها العضلة مريضة. طب
طول ما انت ما انتاش حاسس بكبدك كبدك سليم. مش حاسس بكلتك كليتك سليمة. مش حاسس بقلبك قلبك سليم. مش حاسس بعضلاتك عضلاتك سليمة. مش حاسس بجلدك؟ ما فيش لا التهاب ولا جلدك سليم. يعني او انت ازاي ما انتاش حاسس بجسمك؟ جسمك مليان كهربا
رحمة الله. فيغفر لاهل الارض جميعا. الله قادر. الياء المقدسة في القرآن في قول الله سبحانه وتعالى قل يا عبادي الذين اسرفوا على انفسهم لا تقنطوا من رحمة الله. لاسرفوا دول يعني ايه زنوا وكفروا واشركوا
وقتله وشربوا خمرة ولعبوا قمار وكلوا حرام. وقطعوا ارحام. وفي الاخر بيقول لهم يا عبادي طب يا عباد ماشي انما الياء اللي في الاخر دي لسة بينسبه لنفسه. لسة بعد كل اللي انا عملته واللي انت عملته لسة بينسبك لنفسه
لسه بينسبني لنفسه بعد كل ده شف رحمة الله سبحانه وتعالى. احد المليارديرات في امريكا من اغنى عشر مليارديرات في العالم بيتبرع بمليار دولار للاعمال الاعمال في بلده يعني سواء النهضوية او الخيرية. وهو بيمضي على وسيقة التبرع كانت
بترتعش لانه كان هيخرج من قائمة اغنى عشر مليار دولار. هو ربنا وهو بيدي له المليارديرات بتاعته. كانت ايدين ربنا سبحانه وتعالى زي ايدين هزا الرجل وهو بيتبرع! هو ربنا وهو بيعطي بيديه لاغنى مليارديرات في العالم كله مليارديراتهم! والاميرات
العالم كله مجوهراتهم والملوك العالم كل قصورهم والبنوك العالم كل ارصدتهم وكل مناجم الدهب الدهب اللي في العالم ربنا كانت ايديه زي ايدين هزا الرجل يا عبادي لو ان اولكم واخركم وانسكم
وجنكم قاموا في صعيد واحد. فسألوني فاعطيت كل واحد منهم مسألته بالجتس هيقول انا عايز خمسين مليار كمان يا رب. جيف بيزوس هيقول يا رب انا عايز ميت مليار كمان يا رب. مارك زاكربيرج هيقول يا رب انا عايز كمان خمسين مليار يا رب
ما هو مش كله الناس زينا انت هتلاقي الملك طالب ملك كل واحد طالب. فسألوني فاعطيت كل واحد منهم مسألته ما انقص ذلك من ملكي شيئا. الله قادر. الله مالك الملك سبحانه وتعالى. يبقى فيغفر لاهل الارض
جميعا ليلة النصف من شعبان مدرسة. مدرسة في كرم الله. مدرسة في رحمة الله. مدرسة قد ايه ربنا رحيم وقد ايه ربنا كريم مدرسة مدرسة في خشية الله. اذا كان ليلة النصف من شعبان اطلع الله
اطلع الله. ربنا هيطلع على قلبك. عارف زي ما القاضي ولله المثل الاعلى يطلع على اوراق القضية كلمة كلمة وحرف حرف اطلع الله. ربنا هيطلع على قلبك نقطة نقطة. زرة زرة. احساس
احساس قلبك فيه ايه ؟ قلبك جاهز انه يعرض على الله. ده نموزج مصغر للعرض على الله. ليلة النصف من شعبان هيعرض على الله لان مشرك او مشاحن دي حاجات جوة القلب. يعني لن اطلاع القلوب هو عشان ربنا يراها سبحانه وتعالى
والله عليم بكل شيء. يعني ده عرض لقلبك ليلة النصف من شعبان دي قلبك هيتعرض. وبعد كده هترفع صحيفتك صحيفة السنة كلها بترفع. الله اعلم امتى يوم ستاشر شعبان عشرين شعبان بعض العلماء قالوا ليلة النصف من شعبان اصلا حكمتها ان ربنا يغفر لك قبل ما الاعمال تترفع. لان
لو اعمالك اترفعت بالمنزر بتاع السنة اللي فاتت هتبقى مصيبة. فربنا من رحمته عمل لك ليلة مغفرة قبل رفع الاعمال. وعمل لك ليلة تصافي تصالح قبل رمضان. لان اكتر سبب لضياع رمضان هو الشحناء اللي جوة البيوت او بين الناس وبعضها. شف ربنا بيحميك قد ايه
شف ربنا بيحميك من نفسك قد ايه. عشان كده ليلة النصف من شعبان مدرسة في خشية اللي قلبك هيعرض على الله. افتكر بقى لما قلبك هيعرض على فيوم القيامة يوم تبلى السرائر. لما كل اسرارك هتتكشف وتبقى ورقة بيضا قدام اللي خلقها. سبحانه وتعالى. وتنظر عن يمينك فلا ترى الا النار
وتنظر عن شمالك فلا ترى الا النار. وتنظر بين يديك فلا ترى الا النار. فاتق النار ولو بشق تمرة. ليلة النصف من شعبان بتقول لك اتق النار ولو بشق تمرة. لانك النهاردة قلبك هيعرض والنار مش حواليك. قلبك هيعرض وانت ما انتش في هزا الموقف
الرهيب بكرة قلبك هيعرض وانت في الموقف ده. اتق النار ولو بشق تمرة. افتكر ليلة النصف من شعبان العرض على الله. ما ادناش ليلة النصف من شعبان مدرسة في معاملة الله. مدرسة في الامل. مدرسة يا اخوانا فيغفر
يا اهل الارض جميعا. اوعى تعامل ربنا على حسب حالك. اوعى لما تبقى وحش تقول انا ما استاهلش ان ربنا يديني. ادعي ليه؟ واوعى لما تبقى حلو تقول ربنا ما بيدنيش على قد اللي انا استاهله. لا اوعى تعامل ربنا. اوعى تطلب من ربنا على قد اللي انت شايف انك
حقه. اطلب من ربنا على قد اللي انت شايف انه يقدر يديه. مش اللي انت تستحقه. اوعى اوعى تقول بعملي. قل بك يا رب بك اوعى تعامل ربنا بالاسباب. اللي ما نزرش للاسباب شف سيدنا زكريا بيطلب من ربنا ولد بيقول له
العظم مني. انا بقيت راجل عجوز وسناني وقعت. اشتعل الرأس شيبة. شعري كله بقى ابيض وشعري لحيته ابيض. وبقيت راجل عدي تسعين سنة فاني اه وكانت امرأتي عاقرة مراتي وهي عندها خمستاشر سنة ما بتخلفش اصلا. فما بالك الوقت لوحدها ستين سبعين سنة. وفي الاخر بيقول له هب لي من لدنك
اللي عايز ولد يا رب فربنا بشره بالولد فبيقول رب انا اما يكون لي غلام وكانت امرأتي عاقرا وقد بلغت من يا رب كل الاسباب بتقول مستحيل. ربنا قال له هو علي هين. بص لي انا. ما تبصش لنفسك. بص للي انا
اعمله مش اللي انت تقدر تعمله. بص لقدرتي مش لامكانياتك. مدرسة. مدرسة زي سيدنا مع السيدة مريم داخل عليها قبل ما يطلب من ربنا زكاء يحيى. داخل عليها يا مريم انى لك هزا ؟ قالت هو من عند الله. انت بتسألني عن الاسباب
وتنسى رب الاسباب. ومسبب الاسباب هو من عند الله. ما فيش مع ربنا اندى. ما فيش مع ربنا ازاي اللي بص للاسباب ممكن ينتحر في النهاية. والله يا اخواني اللي هيبص للاسباب بس وينسى قدرة الله. هينتحر في النهاية. هيقول لك خلاص
كل حاجة ضايعة او كالذي مر على قرية وهي خاوية على عروشها. مرن على القدس لقاها خربت. قال انى يحيي هذه الله بعد لما قال هذه قبل الله لما بص للاسباب قبل ما يبص لقدرة الله الا اني قال ان فاماته الله مائة عام ثم بعث
لقاه بقى الجنة وعمرانة دين ودنيا. قال فلما تبين له قال اعلم ان الله على كل شيء قدير. ما تبصش لنفسك ولا للي انت تستاهله بص له هو. عشان كده النبي عليه الصلاة والسلام كان في سجوده بيقول اللهم اني اعوذ بايه؟ برضاك من سخطك
لو احنا اللي بندعي مش هنقول كده. امال هنقول ايه؟ اللهم اني اعوذ بطاعتي من سخطك. اللهم اني اعوذ باستغفار من اللهم اني اعوذ بعبادتي من صغري. النبي ما بصش لعبادته ولا تعبه. قال اعوذ برضاك من سخطك. يعني باهرب منك
ما عنديش نجاة من عزابك غير رحمتك. لو حطيت زنوبك قدام رحمته تتنسيف الزنوب لو حطيت مشاكلك قدام قدرته ورأفته تتنسي في المشاكل. خليك مع الله. خليك اعوز برضاك من صاحب ده. ده فيه رواية ولكن ضعيفة
يعني كل طرقها ضعيفة من الامانة العلمية ان الدعاء ده كان ليلة النصف من شعبان. ولكن كل الطرق بتاعتها اه يعني واهية كما يقول ابن حجر رحمه الله انها ان النبي صلى الله عليه وسلم هزه السجدة الطويلة اللي السيدة عائشة زنته قبض فيها وهو بيدعو الدعاء ده كانت في ليلة النصف من
شعبان طبعا ليلة النصف من شعبان ما فيش فيها عبادة غير باقي العبادات. هو قيام الليل. يعني كما يقول جمهور الفقهاء انهم استحبوا قيام ليلها. وكما يقول شيخ الاسلام ابن تيمية رحمه الله ان جماعات من السلف كانوا يقومونها لا في مسجد بقى ولا جماعة ولا الكلام ده. انما انت بينك وبين ربنا لو المدير
الشغل هيطلع عليك وهيطلع على شغلك وهيطلع على كل ملفاتك. انت هتعمل ايه؟ هتنام على المكتب بتاعك. طب تخيل رب العالمين مين هيطلع عليك في هزه الليلة؟ وهيطلع على قلبك هتعمل ايه ؟ هتوري الله من نفسك ايه ؟ وهتوري الله من قلبك ايه ؟ ليلة النصف من
شعبان مدرسة بتقول لك محطم نفسيا ليه؟ ربنا عنده الامل. ربنا يقدر يغير كل حاجة. بص لقدرته. ما تبصش لنفسك ليلة النصف من شعبان مدرسة مدرسة يا جماعة في المصالحات. مدرسة في انك انت لازم تصالح اي حد بينك وبينه مشكلة
احزر سيغفر لاهل الارض جميعا. الا لمشرك او مشاحن. اوعى اوعى تبقى انت المشاحن. اوعى اوعى تحرم نفسك من المغفرة السنوية قبل رمضان وقبل رفع الاعمال في شعبان. اوعى تحرم نفسك من المغفرة السنوية بسبب كلمة مشاحن دي. قال رسول
رسول الله صلى الله عليه وسلم لا يدخل الجنة قاطع. طبعا فيه ناس كتير متقالاه مشاحن ده. يعني هو واصحابه هو وزمايل الدراسة او زمايل الشغل. ده مشاحن كلمة كبيرة قوي يا جماعة انت ومراتك انت وجوزك. انت وقرايب زوجتك. انت ووالدي وحماتك. انت وجيرانك. انت
ارحامك انت واقرانك في نفس المجال. اللي انت شغال فيه ودايما الناس بتغير من اقرانها في نفس المجال. انت انت والدنيا كلها لازم خد بالك بقى انت قدامك اهو. اربعة اه يعني حوالي اكتر من اربعة وعشرين ساعة كمان اكتر من تلاتين ساعة قبل ليلة النصف من شعبان ما
من مغرب بكرة ان شاء الله السبت لحد الفجر. الحق بقى. الحق صفي الخلافات. الحق شف اي شحناء بينك وبين حد. وصفيها قال رسول الله صلى الله عليه وسلم والله لا يؤمن والله لا يؤمن والله لا يؤمن من لا يأمن جاره بوائقه. خد بالك من جيرانك احسن
يكون في مشكلة. خد بالك من زوجتك خيركم خيركم لاهله. آآ يبقى شركم شركم لاهله. خد بالك فعرف وهو اعرض عن بعض. مش كل حاجة اصلها عملت. اصله قال لي اصلها ردت علي. يا عم عدي. يا عم الامر اهون من هزا حين
الموت ستقول ان كل هزا كل هزا كان والله ما كان فيه حاجة تستاهل. الواحد لما مرض من حوالي تلات اسابيع والواحد حاسس بالموت كده وان خلاص ملك الموت هينزل. انا قعدت افكر في الدنيا دي ولا حاجة تستاهل. ولا حاجة تستاهل انك تزعل ولا انك انت
تشغل قلبك عن ربنا ولا انك انت تعصي اي امر من اوامر الرب. ما فيش اي حاجة تستاهل. الرسول عليه الصلاة والسلام يقول للمرأة وجنتك ونارك. جوزك ده جنة ونار. انت ممكن تدخلي الجنة بسبب وممكن تدخلي جهنم بسببه. خدي بالك. يبقى القصة يا جماعة ان ليلة
نصف من شعبان دي بتفهمك ان قضية الاخلاق بينا وبين بعض. وقضية التواصل والمصالحات بينا وبين بعض ده قضية جنة ونار. ان زي ما لازم تصحح عقيدتك في لازم تصحح عقيدتك في اخوك. لازم لا يدخل الجنة قاطع اي قاطع رحم. مهما صلى وصام. هو قاطع الرحم بتاعته
يمنع من دخول الجنة والعياذ بالله. شف اخوانك بقى. شف اخوانك في المسجد. شف اصحابك بقى الدنيا كلها دلوقتي زعلانة من بعض. شركاء التجارة زعلانين زمايل الدراسة زعلانين من بعض. الدنيا كلها زعلانة من بعض. قال الله عز وجل اسمع بقى بقلبك. كل دي احاديس قدسية
قال الله عز وجل حقت محبتي حقت محبتي يا الهي. ربنا بيقول لك حق علي ان انا لو انت عملت ده. حبت محبتي للمتحابين في. وحقت محبتي تقدر تحب. تقدر تحب وتتحب عشان ربنا
للمتحابين في. مش لان اللي قدامك يستاهل الحب. لان ربنا يحبه يستاهل انك انت تغير بوصلة قلبك حب الناس عشان ربنا يحبك وحقة محبتي للمتباذلين في. اللي بيدوا فلوس لاخوانهم واهلهم كلما وصل
وحقت محبتي للمتزاورين في. يا عم ما عدش حد فاضي. المواصلات بكام والوقت بقى بفلوس. طيب حقت محبتي اغلى من اي حاجة. للمتزاورين في. وحقت محبتي للمتناصحين في. يا عم هو حد بيفكر في حد
لحد هامه من حد. ده انت لو اتصلت بواحد واحد والله كان بيشتكي لي. بيقول لي باتصل بواحد صاحبي احكي له مشكلتي. لقيته حاطط السماعة جنبه ومش سامع انا باقول ايه اصلا عم اهري مع نفسي بقى واخلص المشكلة بتاعتي. لأ للمتنصحين تسمع اخوك وتنصحه بجد
باين له خوفه خوفك عليه. قال الله عز وجل وجبت محبتي للمتجالسين في. نقعد مع بعض جلسة قرآن كده ولا جلسة ايمانية ولا جلسة ذكر وجبت محبتي. قال الله عز وجل ان الله تعالى يقول يوم
يوم القيامة اين المتحابون لجلالي عشان ربنا فين اللي كانوا بيحبوا بعض عشاني اين المتحابون لجلالي اليوم اظلهم في ظلي يوم لا ظل. خمسين الف سنة الشمس على بعد ميل والروس بتغلي يا جهنم والعياذ بالله يا اما ارض المحشر يا اما ظل عرش الله. طب هتجيبه ازاي ده
اليوم اظلهم في ظلي يوم لا ظل الا ظلي. تجيبها ازاي دي؟ تجيبها ازاي؟ ساعة صلاة ممكن ما تجيبهاش بها. ساعة شغل في الدعوة ممكن ما تجيبهاش بها. ساعة قراية قرآن ممكن ما تجيبهاش بها. انما ساعة حب صادق لاخوانك في الله. او لاهلك في الله
تجيبها بها. قال الله عز وجل ان المتحابين في جلالي لهم منابر من نور لهم منابر من نور يغبطهم النبيون والشهداء. النبيون اكتر ناس موتت نفسها عشان الدعوة. والشهداء اكتر ناس
موتوا نفسهم عشان الجهاد وفي الاخر يبصوا لبتوع الحب في الله يقولوا يا بختكم. تقدر بالحب اللي في قلبك والصفاء اللي في صدرك للمسلمين تسبق الدنيا كلها. اسمع الحديس ده. قال رسول الله صلى الله عليه وسلم ما تحاب اثنان في الله الا
افضلهما اللي ربنا هيفضله عن غيره. واللي ربنا هيجود عليه بفضله اشدهما حبا لصاحبه الا كان افضلهما اشدهما حبا لصاحبه. اللي بيحب صاحبه اكتر هو الافضل عند الله افضل واحد في المسجد مين ؟ اكتر واحد بيعرف يحب في الله. قال رسول الله صلى الله عليه وسلم ان اوفق عرى الايمان يعني ايه اوثق عرى الايمان؟ يعني انا الجلابية
او القميص اخاف انه يطير في الهوا فعمله العرى اللي هي الزراير يتربط كده فيها عشان ما يطيرش بقى مالاوي كان شديد طب انت خايف على ايدك خايف على ايمانك. خايف على يقينك. مرعوب انك تنتكس قبل ما تموت. نفسك في الثبات قبل الممات. الرسول عليه الصلاة والسلام
يقول لك اعظم سبب للثبات حتى الممات ان اوفق عرى الايمان ان تحب في الله. وان تبغض في الله اقعر الايمان انك تدوق الحب عشان ربنا. انك انت قلبك يبقى صافي لاخوانك مهما عملوا فيك. عشان ربنا. اصل انا مش بعامل قرايبك
ده فلان رفع علي قضية وفلان كل ورس ابويا وفلان كل ورس والدتي وفلان آآ انا عارف ان هو اصلا يعني قلبه اسود ناحية وفي الاخر انا مش بعاملهم. انا بعامل ربنا انا بعامل الله
انا عايز حقة محبتي. عايز وجبت محبتي. عايز اليوم اظلهم في ظلي. عايز لهم منابر من نور عايز اوثق عرى الايمان. عايز الا كان افضلهما. عايز يغبطهم النبيون والشهداء. عايز ان وجوههم
وهم على منابر من نور لا يحزنون ازا حزن الناس ولا يخافون اذا خاف الناس ثم قرأ رسول الله صلى الله عليه وسلم الا ان اولياء الله لا خوف عليهم ولا هم يحزنون. الحب في الله وصفاء الصدر بيخليك من اولياء الله الصالحين
من اولياء الامور عشان كده الشيطان بيتجنن اول ما تبقى انت واخوك حلوين مع بعض. اول ما الاخوة تزكر الشيطان يزكر. ان تفرقكم هزا من الشيطان. كما قال النبي صلى الله عليه وسلم ان الشيطان ينزغ بينكم. من بعد ان نزغ الشيطان بيني وبين اخوتي. اول ما
الاخوة تيجي الشيطان بييجي على طول. لانه عارف ان سعادة دنيتك بسبب اخوك. سعادة دنيتك. الجماعة رحمة والفرصة عذاب. تبقى متدين وعايش معذب. ليه؟ لوحدك. وعارف ان نجاح دينك مع اخوك. ولا تفتنا بعده
اخوك ده حصن لك من الانتكاس. لو مات بتقول يا رب ما تفتنيش بعده. كان هو اللي ساندني. وعارف ان اخوك ده سعادة فما لنا من شافعين ولا صديق حميم. لما شافوا الاخوة في الله بتعمل ايه ؟ قالوا يا ريتنا كنا شفنا العبادة دي وفهمناها
الشيطان عارف ان سعادتك دين ودنيا واخرة بسبب اخوك بسبب صفاء الصدر بسبب الحب في الله. فهو هيتجنن على دي. عشان كده قال رسول الله صلى الله عليه وسلم لا يحل لا يحل لامرئ مسلم ان يهجر اخاه فوق ثلاث
ده انا بقى لي شهر ما بكلموش. طب اسمع التانية دي بقى عشان تترعب بجد. لو كلمة لا يحل مخوفتكش. فمن هجر فاخاه فوق ثلاث فمات دخل النار تخيلوا يا جماعة ان من اعظم سوء الخاتمة اللي ما حدش واخد باله ما شاء الله! ده المغسل بيقول كان وشه منور! ما شاء الله
ده مات وهو ما شاء الله. كان مزعل حد كان مقاطع حد. كان بينه وبين حد مشكلة ما ما بيسلموش على بعض لو شافوا بعض اكتر من تلات تيام سواء ده كان قريبه ولا جاره ولا صاحبه ولا زميل شغله كان ده فمن هجر اخاه فوق
فمات دخل النار. قال رسول الله صلى الله عليه وسلم من هجر اخاه سنة سنة بقى. يعني ايه؟ بقى له سنة ما بيتكلموش مع بعض. ولا بيسلموا على بعض. ولا من هجر اخاه سنة ها فهو كسفك دمه. يوم
القيامة يتحط في ميزانك انك قاتل. قاتل ليه؟ انك انت قتلته. كانك قتلته. لانكم انتم الاتنين لان الهجر والفرقة بين المسلمين هو اللي خارب الدنيا كلها. هو الغرب قاعد كل يوم يدوس على رقبتنا بايه؟ بحاجة
ده بس بس الفرقة اللي بينا وبين بعض. بعد زنوبنا طبعا. انما لو لو ما فيش هزه الفرقة مش هيقدر يعترفوا يقول لك الجولان من آآ اسرائيل ومش عارف اعملوا ايه وخدوا سينا ادوها الغاز. هو مش هيقدر ينطق الكلام ده. لو المسلمين ايد واحدة. انما طول ما المسلمين
متفرقين وهو مطمن. هو مطمن فالشيطان منع عينه هي الفرقة. ليلة النصف من شعبان. مدرسة مدرسة في المصالحة هات مدرسة في الحب وصفاء الصدر تجاه بعض. ليلة النصف من شعبان. مدرسة في الاخلاص. مدرسة في الاخلاص يا جماعة. الا لمشرك
في شرك اكبر له بيسجد لوسن وفي شرك اصغر. شرك اصغر ورطة والعياذ بالله. ورطة انك انت تبقى بتعمل العمل وباصص لغيرك عليه زي الممسلة اللي انتحرت لما شكلها بقى وحش وكبرت. يا بنتي بتنتحري عشان مين ؟ عشان نزر الناس. هو انت فاكرة
ان حد بيفكر فيك اصلا انت بتراعي مين ؟ انت بتراعي مين من الذين ترائيهم؟ الاخلاص ده الاخلاص ده رحمة من ربنا رحمة من الله سبحانه وتعالى حديس المرعب اللي الرواة بتوعه كانوا بيكسوا لركبهم حينما يقرأوا هزا الحديس. حديس اول من تسعر به
في النار يوم القيامة رجل ان اذا ان الله تبارك وتعالى ينزل يوم القيامة الى العباد ليقضي بينهم. فاول من يدعو به اول ناس ربنا يناديهم. الناس متوقعة بقى ينادي على فرعون ولا هامان ولا الزلمة ولا اول تلاتة. الشيخ فلان
العالم فلان شيخ المشايخ فلان رجل جمع القرآن. الراجل التاني راجل البر والاحسان جمعيات الخيرية فلان ورجل كثير المال. الراجل التالت الشهيد فلان. اللي اسمه كان على المدارس شوارع ورجل قتل في سبيل الله. فيؤتى بالذي جمع القرآن. ضحى بعمره عشان ربنا. فيقول الله الم اعلمك ما
انزلته على رسلي فيقول بلى يا رب. فيقول فماذا عملت فيما علمت الامتحان متسرب اهو. السؤال ده كله هيتسألوا فماذا عملت فيما علمت؟ عملت ايه باللي انا علمته لك في الدين؟ فيقول يا رب كنت اقوم به انا
ليل واناء النهار. موتت نفسي في تعليم الناس القرآن ودروس التفسير. وخطب الجمعة من القرآن موتت نفسي دعوة اليك يا رب فيقول الله كذبت. وتقول الملائكة كذبت. بل تعلمت القرب بل قرأت ليقال قارئ
قد قيل ذلك. ثم يؤتى بكثير المال. الم الم اغنك عن خلقي حتى لم ادعك تحتاج الى احد! ماذا عملت فيما اتيتك مواهبك شهادتك امكانياتك زكاءك صوتك لسانك مواهبك اللي ادتها لك عملت فيها ايه ؟ فيقول
يا رب تصدقت ووصلت رحمي. فيقول الله كذبت. وتقول الملائكة له كذبت. بل انفقت ليقال جواد وقد قيل ذلك ثم يؤتى بمن قتل في سبيل الله. فيما قتلت يا رب جاهدت في سبيلك حتى قتلت. فيقول الله كذبت وتقول الملائكة كذبت
بل قاتلت ليقال جريء وقد قيل ذلك ثم ضرب رسول الله صلى الله عليه وسلم ركبة ابي هريرة وقال يا ابا هريرة اولئك اول خلق الله تسعر بهم النار يوم القيامة. والعياذ بالله. مدرسة في الاخلاص. ليلة النصف من شعبان. ما
يا ريت يا ريت نتعلم منها. ليلة واحدة كافية لتغيير الامة كلها. ليلة واحدة كافية لاصلاح الامة كلها ليلة واحدة كافية لارجاع مجد الامة كلها. بس لو الامة فيها مع الله. ليلة واحدة مع الله ترجع لنا كل
حاجة راحت مننا في الدين والدنيا. بس لو الامة قبلت انها تقضي هذه الليلة مع الله. الحمد لله وكفى. وصلاة وسلاما على عبادي الذين اصطفى. اللهم لك الحمد كله ولك الملك كله. وبيدك الخير كله. واليك يرجع الامر كله. اللهم صل على عبدك ونبيك محمد
صلى الله عليه وسلم في الاولين والاخرين وفي كل وقت وحين. اما بعد ليلة النصف من شعبان قلنا ان هي ليلة اغاثة. للي ذنوبه تقلت عليه. قلنا انها ليلة طوق نجاة للي تايه وعايز حاجة تشده لربنا تاني وزعلان من نفسه ومش عارف يعمل ايه. قلنا انها ليلة مصالحات ليلة نهاية
جري الوحوش كفاية حسد. كفاية نزر لبعض. كفاية عناد. كفاية خصام. كفاية طلاق على اتفه الاسباب. كفاية تخوين واحد بيقول بالله عليك يا اخي كل واحد منكم كم واحد بتآمن له في الدنيا؟ لو انا قلت لك انت كده كم واحد بتآمن له في الدنيا؟ واحد بيقول لاحد
اخواني انا مراتي ما بقولهاش. مراتي باخبي عنها اسراري وفلوسي. مراته. اتنين عايشين في بيت واحد وقد افضى بعضكم الى بعض اتعاملوا كأنهم اعداء كفاية. كفاية بقى الشياطين اللي بتلعب جوانا دي. كفاية ليلة النصف من شعبان مدرسة. مدرسة في
قد ايه ربنا كريم ورحيم فيغفر لاهل الارض جميعا. ليلة مدرسة في معاملة ربنا وفي الامل ان آآ مش عملت برحمته هتعمل عشان يرحمك. مش هتعمل عشان تاخد اجر عملك. اجر عملك مش هيجيب لك حاجة
لو ربنا كانت الجنة على قد عملك كانت الجنة بقت زي جمصة ولا راس البر. وكان السابقين راحوا الساحل الشمالي ده لو اتجمع بالعمل. انما الجنة التي فيها ما لا عين رأت ولا اذن سمعت. ولا خطر على قلب بشر برحمة الله. ليلة النصف من شعبان
مدرسة في الاخلاص الا لمشرك احزر من الشرك الاصغر والاكبر طبعا انك تدبح لغير الله ولا تقول يا يا يا مدد يا اولياء الله كل هزه الشركيات والعياذ بالله احزر منها. احزر منها تماما. مدرسة مدرسة في التصافي والحب والمصالحات
مش بس بينك وبين اخوانك بينك وبين مراتك بينك وبين جوزك. بينك وبين زمايلك. بينك وبين جيرانك. بينك وبين ارحامك. بينك وبين من اهالي زوجاتكم وازواجكم بينك وبين الدنيا بينك وبين اقرانك. بينك وبين زمايلك اللي سافروا عقد عمل من سنين وما عدتش تسمع عنهم حاجة
ليلة تصافي تصافي وتصالح ليلة النصف من شعبان ليلة مدرسة مدرسة في معرفة خطورة شعبان ورمضان يا جماعة. ده ليلة واحدة خدوا بالكم شعبان ورمضان كلهم كده. ليلة واحدة. ربنا بيغفر لاهل الارض فيها. ده لسة فيه ليلة في رمضان اسمها ليلة القدر. بقرن من الزمان
تعبد ربنا تمن ساعات تضاعف في حسناتك قرن. مش عايزة واحد ده شج بقى ينشن. عايزة واحد يشتغل في قيام الليل من الليلة. من اول الليلة لو عايز تفوز بليلة القدر ابدأ قيام الليل من الليلة ولو بعد العشاء. ولو قبل ما تنام. لو انت ما انتاش متعود على الصحيين قبل الفجر. ابدأ قيام الليل
الليلة اوعى تفتكر ان النشانجي بيعرف يجيب امتياز ولا يطلع من الاوائل. النشانج اخره ينجح بمادتين. اوعى تنشن في اخطر في عمرك ليلة القدر غير ازا جاء رمضان فتحت ابواب الجنة الثمانية. ازا جاء رمضان فتحت ابواب السماوات السبعة
ازا جاء رمضان فتحت ابواب الرحمة. كل الابواب اللي كانت مقفولة قدامك اتفتحت لك. مشكلة ايه اللي تفضل بعد الفتح ده كله كرب ايه اللي يفضل بعد الفتح ده كله؟ انت الفترة الجاية كلها وقف لله تعالى. اقف وقفة مع ربنا بقى صحح مسار حياتك
اعمل يوترن قبل ما يبقى نو ترن قبل ما يبقى ما عادش فيه امل. قبل ما يبقى خلاص. كل حاجة راحت صحح مع ربنا. الحق اتصالح مع ربنا. واتصالح مع كل مسلم. في حياتك. ليلة النصف من شعبان. مدرسة في علوم
والهمة في علو الهمة يا جماعة. ده واحد عارف معلومة عن ربنا انقزت مصيره. قاتل المائة. قاتل المئة. راح للعالم. قال له ومن يحول بينك وبين التوبة الراجل ده كان والعياز بالله قتل عابد قبله قتل ميت واحد. معلومة واحدة عن ربنا. انقزت مصيره وخلته من الصالحين
مين اللي ملايكة الرحمة تنزلت لهم؟ وحصل له معجزة جغرافية وارض الصالحين تقاربت من جسته بعد موته. معجزة حصلت له بعد موته. انتم متخيلين يا جماعة ده بسبب معلومة واحدة عرفها عن ربنا. كل معلومة هتعرفها في الدين ممكن تفرق في مصيرك. كل درس هتحضره في المسجد. تسمع فيه كلمة
هل ربنا ممكن تفرق في حياتك؟ المعلومة اللي انت هتدخل الجنة بسببها انت ما انتاش عارف انت عرفتها ولا لسة. العمل اللي انت هتدخل الجنة بسببه انت ما انتاش عارف
انت عملته ولا لسة ؟ عايزين همتنا تعلو في مواسم علو الهمة العظيمة في هزه الليلة العظيمة اللي هي بكرة بازن الله السبت ليلا من الفجر الى من العشاء من المغرب الى الفجر بازن الله سبحانه وتعالى. عايزين بقى من اول هزه اللحزة نجهز قلوبنا ونصفي قلوبنا
انه بكرة بالليل عرض لقلبك على الله. عرض لقلبك. كما قال النبي صلى الله عليه وسلم ازا كان ليلة النصف من شعبان اطلع الله الى اهل الارض فيغفر لاهل الارض جميعا الا لمشرك او مشاحن. وفي رواية صححها الالباني ايضا. فيغفر للمؤمنين
ويملي للكافرين ويدع اهل الحقد بحقدهم. اللي جوة قلبه حقد ربنا يسيبه لحد بقى ايه حتى يدعوه. لحد ما يسيب الحقد اللي في قلبه والغيرة والحسد والغل اللي في قلبه ربنا يسيبه والعياز بالله. متخيلين يا اخواني في الله هزه الليلة العظيمة اللهم تب علينا
اللهم اغفر لنا. اللهم اغفر لنا ذنوبنا كلها. اللهم لا تخرجنا من بيتك هذا الا وقد غفرت لنا. اللهم اجعلنا من المغفور لهم في ليلة النصف من شعبان اللهم بلغنا رمضان واجعلنا فيه من الفائزين. وافتح لنا فيه ابواب رحمتك. وابواب
وابواب الجنات الثمانية. اللهم انا نسألك الفردوس الاعلى من الجنة. ونعوذ بك من النار اللهم انا نسألك حسن الخاتمة ونعوذ بك من سوء الخاتمة. ونعوذ بك من عذاب القبر. اللهم زدنا ولا تنقصنا. اللهم اكرمنا
ولا تهنا. اللهم اعطنا ولا تحرمنا. اللهم اثرنا ولا تؤثر علينا. اللهم اهدنا ويسر الهدى الينا. اللهم اغثنا هداك وعافيتك. اللهم تب علينا توبة ترضى بها عنا. اللهم اجعلنا من الفائزين بليلة القدر. اللهم اجعلنا من الفائزين
ليلة القدر هذا العام. اللهم يا ربنا ما انزلته على عبادك الصالحين. في شعبان ورمضان هذا يا رب من ونصر ونور وبركة ومدد وحفظ ومغفرة وعطاء وبر وجود واحسان. فاجعل لنا منه اعظم حظ ونصيب. اجعل لنا منه اعظم حظ ونصيب. اللهم قنا واصرف عنا
فشر ما قضيت. اللهم الف بين قلوبنا واصلح ذات بيننا. واهدنا سبل السلام. اللهم اصلح بيننا وبين خلقك. اللهم واصلح بيننا وبينك. اللهم صرنا اليك. سبحانك اللهم وبحمدك. اشهد ان لا اله الا انت. استغفرك واتوب اليك